NaiveNeuron/SloPal huggingface dataset:
Hufková, Eva, poslankyňa NR SR (2013-07-01):
Ďakujem pekne, pani podpredsedníčka. Pán poslanec Kuffa, dávam vám plnú pravdu. Povinné výmenné lístky sú dôležité pre elimináciu duplicity vyšetrení, ale hlavne predpisovania liekov. Hovorím z praxe, pretože ide tu o veľké plytvanie liekov a zdravotníckeho materiálu, pretože keď pacientovi lekár nepredpíše ten liek, respektíve nedoporučí vyšetrenie, ide od neho k ďalšiemu, až dosiahne svoje, dostane sa k špecialistovi. Všeobecný lekár je podľa môjho názoru dostatočne fundovaný a kompetentný vyšetriť a doporučiť liečbu. A v prípade, že zdravotný stav sa nezlepšuje, respektíve zhoršuje, doporučí návštevu pacienta u špecialistu. Je to podľa mňa správne, pretože ošetrujúci, teda všeobecný lekár by mal vedieť, aké vyšetrenia pacient absolvoval a akú liečbu má doporučenú. Samozrejme, sú aj akútne stavy u ľudí, kde výmenný lístok nie je potrebný, ako sú úrazy, srdcovocievne a mozgové zlyhania. Zatiaľ som sa nestretla s negatívnym ohlasom zavedenia výmenných lístkov, skôr sú tie ohlasy pozitívne. A z tých dôvodov ide najmä o šetrenie finančných prostriedkov z dôvodu tej duplicity liečby, ktorú som už spomínala. Ďakujem.
Hlina, Alojz, poslanec NR SR (2014-03-27):
Vážený pán predseda, vážené kolegyne, kolegovia, dovoľte mi pokračovať v rozprave... (Prerušenie vystúpenia predsedajúcim.)
P. Hrušovský, predseda NR SR: (2005-09-22):
hodina otázok , ktorý týmto otváram. Zo všetkých otázok, ktoré poslanci položili do 12.00 hodiny včera, overovatelia vyžrebovali ich poradie. Pripomínam, že poslanci, ktorí nie sú prítomní v rokovacej sále, nemajú nárok na odpoveď, hoci boli vyžrebovaní. Poprosím teraz pána predsedu vlády Mikuláša Dzurindu, aby oznámil, ktorých členov vlády určil, že budú odpovedať za neprítomných členov vlády, prípadne bude odpovedať za nich sám.
Grendel, Gábor, podpredseda NR SR (2023-05-17):
S faktickou poznámkou pán poslanec Miloš Svrček.
Figeľ, Ján, podpredseda NR SR (2013-07-01):
S faktickou na pána poslanca Uhliarika sa hlási predkladateľ Tibor Bastrnák.
Hrušovský, Pavol, podpredseda NR SR (2010-09-09):
Poďte na férovku. Pán poslanec Blanár.
Bugár, Béla, podpredseda NR SR (2018-06-18):
Ďakujem pekne. Teraz dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, pánovi poslancovi Pčolinskému, nech sa páči.
Krúpa, Juraj, poslanec NR SR (2021-03-16):
Ďakujem veľmi pekne, pán predsedajúci. Vážené pani poslankyne, páni poslanci, v súlade so zákonom o rokovacom poriadku som bol určený za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, ako aj Výbor Národnej rady Slovenskej republiky pre sociálne veci, ako aj Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 30. apríla 2021 a v gestorskom výbore do 3. mája 2021 od prerokovania návrhu zákona v Národnej rade Slovenskej republiky v prvom čítaní. Ďakujem.
Šeliga, Juraj, podpredseda NR SR (2020-04-07):
Ďakujem pekne. Uzatváram možnosť prihlásiť sa s faktickou poznámkou. Ako prvý s faktickou poznámkou, pán poslanec Ferenčák.
Karahuta, Jaroslav, poslanec NR SR (2023-06-16):
Ďakujem veľmi pekne, pán predsedajúci, ja prednesiem iba veľmi krátky pozmeňujúci návrh poslancov Národnej rady Slovenskej republiky Jaroslav Karahuta, Jozef Lukáč a Miloš Svrček k zákonu z 10. mája 2023 o doplnení niektorých zákonov v oblasti ochrany životného prostredia v súvislosti s reformou stavebnej legislatívy, vrátený prezidentkou Slovenskej republiky na opätovné prerokovanie Národnou radou Slovenskej republiky (tlač 1737). Zákon z 10. mája 2023 o zmene a doplnení niektorých zákonov v oblasti ochrany životného prostredia v súvislosti s reformou stavebnej legislatívy, vrátený prezidentkou Slovenskej republiky na opätovné prerokovanie Národnou radou Slovenskej republiky sa mení takto: 1. V čl. XVI sa slová „15. júna 2023“ nahrádzajú slovami „15. júla 2023“. To je celý pozmeňovák. Ďakujem pekne.
Pellegrini, Peter, predseda NR SR (2015-11-12):
Ďakujem pekne. Ďalšiu otázku položil opäť pán poslanec Brocka. Je adresovaná ministrovi zdravotníctva Slovenskej republiky Viliamovi Čislákovi: „Pán minister, nemyslíte si, že informácie o tom, ako okresný predseda SMER-u exposlanec Jánoš počítal doma peniaze čítačkou peňazí, môžu vplývať na rast srdcovocievnych ochorení na Slovensku?“ No skúste, pán minister Borec, ktorý zastupujete pána ministra Čisláka, na to nejakým spôsobom odpovedať.
Laššáková, Jana, podpredsedníčka NR SR (2013-02-12):
Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Áno. Nech sa páči, máte slovo.
Mazurek, Milan, poslanec NR SR (2020-11-25):
Ďakujem pekne. Dovoľte mi zareagovať na tú ekonomickú stránku veci, pretože ak by niekto mohol namietať, že nemáme peniaze na to, aby sme podporili mladé mamičky v nejakom záujme mať deti, aby sme mohli ženám, ktoré sa dnes potýkajú s existenčnými problémami, pretože otehotneli a nevedia sa o to dieťa postarať, pretože štát jednoducho neposkytuje týmto matkám dostatočnú pomoc a že na toto teda štát peniaze nemá, tak treba podotknúť jednu veľmi zásadnú vec. Európska únia len teraz nedávno schválila nový fond pre azyl a migráciu. Desať miliárd eur, ktoré vyčlenila na to, aby vytvorila legálne cesty, koridory pre imigrantov z Ázie aj Afriky, aby prišli do Európy. Odôvodňovali to aj tým, že tu máme krízu demografického charakteru, že sa rodí čoraz menej a menej detí v Európe a že tá populácia starne a potrebujeme ju nejak zásobiť novou krvou, keď to mám povedať takto pejoratívne. No a z tohto hľadiska je potrebné si pozrieť nielen ten plán obnovy, ktorý vláda by mala pripraviť a poskytnúť nám, ale všetky tieto prostriedky, ktoré dnes máme z tých natlačených peňazí, získať a zamyslieť sa nad tým, či nie je čas práve tento objem peňazí použiť na to, aby sme riešili túto demografickú krízu. Oni sa nestratia vtedy, keď ich dáte mladým mamičkám k tomu, aby mali deti. Stratia sa vtedy, keď nakupujete nezmyselné testy po desiatkach miliónov a nič z toho nemáme. Keď ich dáte mladým mamičkám na to, aby mohli mať 90 % z vymeriavacieho základu pri materskej a materskú na celé tri roky, tak to pomôže celému Slovensku, pomôže to Národnej rade a ľudia vás budú nosiť na rukách. Je to úplne jednoduché. A keď vidíme, že ste dokázali vyhodiť viac ako 200 mil. už teraz prakticky, keď kúpite tie ďalšie testy, za plošné testovanie, tak sa treba zamyslieť nad tým, že z akého dôvodu niekto môže prísť a povedať, že nemáme peniaze na to, aby sme pomohli mladým matkám, aby sa nemuseli báť na Slovensku mať deti.
Verešová, Anna, poslankyňa NR SR (2019-05-20):
Ďakujem. Ďakujem pekne. Áno, tých, k tomuto podnetu poslednému, ktorým som vlastne vyzvala pani komisárku, aby sa mu venovala, určite patrí aj, aj ďalší, a to je katastrofa, doslova katastrofa v tom, čo sa teraz odhaľuje v sexuálnom zneužívaní detí. Som za, aby sa naozaj vytvorila možno nejaká komisia alebo nejaké, nejaké fórum, kde by určite patril aj výbor, aj pani komisárka, ale aj verejná ochrankyňa práv a ďalší, také široké spektrum. Lebo teda ak niekto môže najviac ublížiť dieťaťu, ako sa dá, tak je to práve, keď je dieťa sexuálne zneužívané. A sama som pracovala s takýmito rodinami a deťmi. Mnohé organizácie neziskové sa venujú takýmto deťom a viem, že aké to obrovské traumy naozaj si tieto deti nesú až do dospelého veku. A vidíme to, že v podstate v dospelom veku sa tieto obete aj zverejňujú. Takže, pani komisárka, to bola aj na vás v podstate výzva, aby ste sa k tejto téme tiež vyjadrili a venovali jej pozornosť. (Reakcia z pléna.)
Bugár, Béla, podpredseda NR SR (2016-09-22):
Prezentujme sa a hlasujme o tomto návrhu. (Hlasovanie.) Prítomných 125 poslancov, za 49, proti 14, zdržalo 61, 1 nehlasoval. Návrh sme neschválili. Pokračujeme hlasovaním o návrhu poslancov Beblavého, Dubačovej, Macháčkovej a Petrík na vydanie zákona, ktorým sa mení a dopĺňa zákon č. 171/1993 Z. z. o Policajnom zbore (tlač 226). Pán poslanec Šuca, nech sa páči, ako spravodajca máte slovo. (Hlasovanie o návrhu poslancov Národnej rady Slovenskej republiky Miroslava Beblavého, Viery Dubačovej, Kataríny Macháčkovej a Simony Petrík na vydanie zákona, ktorým sa mení a dopĺňa zákon č. 171/1993 Z. z. o Policajnom zbore v znení neskorších predpisov a ktorým sa menia a dopĺňajú niektoré zákony , tlač 226.)
Zajačik, Vladimír, poslanec NR SR (2021-06-24):
Pán predseda, dajte teraz, prosím, hlasovať že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady, Výboru Národnej rady pre verejnú správu a regionálny rozvoj a Výboru Národnej rady pre pôdohospodárstvo a životné prostredie, ďalej aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný návrh zákona výbory prerokovali do 13. septembra 2021 a v gestorskom výbore do 14. septembra 2021.
Ďuriš Nicholsonová, Lucia, podpredsedníčka NR SR (2017-02-08):
Pán poslanec Zelník, môžete o tom hovoriť, neukazujte to, lebo viacerí to chápu ako transparenty a viete, že nám to novela rokovacieho poriadku zakazuje. Ďakujem.
Mazurek, Milan, poslanec NR SR (2023-02-16):
Pán Vetrák, veď toto nemôžete myslieť vážne, ja teraz fakt nevidím jediný zmysluplný, príčetný dôvod, prečo by toto mal niekto podporiť po tom vašom pozmeňujúcom návrhu. Tak odvod, ale len na niektorých, len dočasne, len v takej výške a našich mediálnych kamarátov sa to týkať nebude, pretože médiá predsa potrebujeme chrániť aj napriek tomu, že z úst Igora Matoviča počúvame o médiách niečo iné, ale média predsa nesmú platiť nejaký odvod a, samozrejme, sa to nesmie dotýkať bánk, lebo banky, tie majú výnimku v tom zákone, tie nemôžu platiť odvod, pretože napriek tomu, že dosahujú gigantické zisky, nepredstaviteľné zisky, jak vezmeme do úvahy len to, čo priznávajú, hej, tých skoro 900 mil. eur čistého zisku, ktorý priznali. Tu sa bavíme o miliardách, nekonečných miliardách reálneho zisku, ktorý prechádza jasnými optimalizáciami, veď nebuďme úplne hlúpi, vieme dobre, ako to funguje. No a potom tu predložíte to, že vlastne má to platiť niekto niekde, možno sa to zmení, možno to bude inak a bude to len do roku 2024, ale bolo by dobré, keby to bolo. Veď to je naozaj na smiech, to je naozaj na smiech, toto nie je žiadne koncepčné riešenie, toto je proste mlátenie prázdnej slamy, toto nemá vôbec žiadnu zmysluplnosť v tejto situácii. Buď príďte s niečím normálnym, s normálnym zákonom, ktorý sa práve dotkne tých bánk, o ktorom memorande ste tu hovorili, a tým nech sa klepne po prstoch, lebo to, čo robia na Slovensku, je jednoducho nemysliteľné. A potom sa môžme baviť o normálnej podpore, ale nie takýmto spôsobom. A ja nevidím jediný dôvod pri tej vašej argumentácii, prečo médiá z tohto vypustiť. Médiá na Slovensku páchajú toľko zla a majú tak neuveriteľné výhody a tak monopolné postavenie, že to nie je problém, aby sa niečo také riešilo. Médiá nerešpektujú pluralitu názoru, nerešpektujú demokraciu, užívajú si výsostné postavenie, ale tento parlament k nim má pristupovať ako k nejakej nedotknuteľnej kravičke ako niekde v Indii. Veď toto nie je príčetné.
P. Paška, predseda NR SR: (2007-10-19):
(Hlasovanie.) 135 prítomných, 56 za, 72 proti, 4 sa zdržali, 3 nehlasovali. Konštatujem, že návrh uznesenia ústavnoprávneho výboru sme neschválili. Budeme pokračovať v hlasovaní.
Kadúc, Miroslav, poslanec NR SR (2013-09-25):
Ja s pánom Jasaňom súhlasím, ale hovorím, tá prax je tu taká, že, žiaľ, opoziční poslanci sa k tým otázkam nedostanú. A toto nie je účel hodiny otázok, páni. Účel hodiny otázok nie je marketing, účel hodiny otázok je spýtať sa na aktuálnu potrebu. Ešte pri obmedzení času, pán Jasaň, možno vám niektorí kolegovia povedali, ja som sa s nimi bavil, ja nie som úplne proti, aby sme obmedzili vystúpenie poslanca, jednak rokovací poriadok to aj umožňuje, ale pri tejto konštelácii, ktorú máme, je to pre opozíciu, žiaľ, jediný možno efektívny nástroj obštrukcie. Čiže v tejto situácii si to neviem predstaviť, ale som za to, aby sme rokovali efektívne a efektívnejšie.
Kiššová, Jana, poslankyňa NR SR (2014-11-09):
Ďakujem pekne za slovo. Chcem veľmi pekne poďakovať kolegovi Petrovi Osuskému za naozaj veľmi impresívne a veľmi múdre slová. A pridávam sa k tomu, že ja rovnako ako on nepredpokladám, že dnes bude pán premiér odvolaný. Zas na druhej strane to, čo dnes odznelo a čo dnes odznie, by sa malo dostať do uší ľudí, by sa malo dostať do uší občanov a voličov. A ja verím, že to, čo tu dnes odznie, si ani pán premiér, ani členovia vlády a, verím, ani poslanci strany SMER nestrčia len tak za klobúk. A verím, že to, čo tu dnes odznie, tak pohne verejnou mienkou. Ak sa len toto stane, tak už to celé malo zmysel. Ďakujem.
Laurenčík, Milan, podpredseda NR SR (2022-02-22):
Faktickú poznámku má aj pán poslanec Martin Nemky, nech sa páči.
Senko, Ján, poslanec NR SR (2012-10-26):
Ďakujem za slovo. Chcel by som nadviazať, pán poslanec, na tú časť, kde si hovoril o pláne legislatívnych úloh ministerstva kultúry, ktoré boli zakomponované aj do programového vyhlásenia vlády. A ministerstvo kultúry v súčasnom období, dá sa povedať, pripravuje veľkú novelu autorského zákona. Iniciatíva nás poslancov, členov výboru pre kultúru a médiá bola iniciatívou vo vzťahu k udalostiam, ktoré boli medializované, a istým spôsobom sme vstúpili do tohto diania práve touto malou, malým pozmeňujúcim návrhom do novely, do autorského zákona. Pozmeňovacie návrhy, ktoré sa momentálne tu aj prezentujú, sú návrhmi, ktoré idú nad rámec nášho návrhu zákona, a myslím si, že potrebujú aj väčšiu diskusiu. Zároveň na druhej strane, autorský zákon dáva možnosť Slovenskému ochrannému zväzu autorskému, aby upravoval sadzby vo vzťahu k svojim, k používateľom týchto diel. Tak, ako to už dnes aj tu bolo povedané, je to jednoducho spôsob výkladu zákona a Slovenský ochranný zväz autorský ako aj ochranné autorské zväzy majú všetky možnosti na to, aby túto možnosť, ktorú im zákon dáva, využili a aby svojím spôsobom, neprimeraným spôsobom nezneužívali tento zákon. Toľko. Ďakujem.
Heger, Eduard, predseda vlády SR (2022-05-19):
Ale dostávajú dôchodok. Tak?
Paška, Pavol, predseda NR SR (2013-12-04):
(Hlasovanie.) 140 prítomných, 58 za, 1 proti, 80 sa zdržalo, 1 nehlasoval. Návrh sme neschválili.
Kollár, Boris, predseda NR SR (2022-12-08):
A, prosím vás pekne, tiež treba sa držať meritu veci.
B. Bugár, podpredseda NR SR: (2004-09-07):
(Hlasovanie.) Prítomných 130, za 68, proti 33, zdržalo sa 29 poslancov. Konštatujem, že aj tento návrh zákona sme schválili do druhého čítania. Takže nech sa páči.
Pellegrini, Peter, predseda NR SR (2015-10-30):
Pán poslanec Abrhan.
Šeliga, Juraj, podpredseda NR SR (2021-01-29):
Ďakujem pekne. Otváram všeobecnú rozpravu k týmto dvom bodom. Do rozpravy som dostal dve písomné prihlášky, od pána poslanca Benčíka a pána poslanca Žiaka. Ako... pán poslanec Mizík (reakcia z pléna). Ešte je len písomná, pán poslanec, potom otvorím ústnu, po nej. Pán poslanec Mazurek, nech sa páči, máte slovo.
Danko, Andrej, predseda NR SR (2017-05-09):
Ďakujem. S reakciou na faktické, pán poslanec Heger.
Zmajkovičová, Renáta, podpredsedníčka NR SR (2014-03-20):
Ďakujem, pán podpredseda. Pani poslankyňa, máte doplňujúcu otázku?
Kočiš, Eduard, poslanec NR SR (2023-06-27):
Veľmi pekne ďakujem za slovo, pán predsedajúci. Pán minister, na záver vášho vystúpenia ma zaujala veta, že vláda Slovenskej republiky sa bude aj naďalej správať tak, ako jej v podstate určí alebo akým spôsobom sa rozhodne plénum Národnej rady Slovenskej republiky, pretože stále ešte platí, že vláda je podriadená parlamentu. Chcem vám len pripomenúť hlasovanie pána ministra vnútra Šimka, ktorý aj napriek jednoznačnému vyjadreniu Národnej rady Slovenskej republiky nezahlasoval kvôli kvótam, ale jednoducho sa až po brutálnom tlaku čelných predstaviteľov Národnej rady zdržal. Čiže nie je to celkom tak, ako ste vo svojej rozprave povedali a to, že výbor pre európske záležitosti komunikuje s ministerstvo, to je všetko fajn, ale nemyslím si, aby tá procedúra, ktorá v niektorých veciach pretrváva, bola až natoľko korektná. Čiže naozaj ministerstvo zahraničných vecí a európskych záležitostí by malo aj naďalej trvať na suverenite Slovenskej republiky, na suverénnych rozhodnutiach Slovenskej republiky a naozaj sa nepridávať k štátom, ktoré chcú vytvoriť z Európskej únie jeden veľký megalomanský super štát.
Turčanová, Andrea, poslankyňa NR SR (2023-12-13):
Ďakujem, ja som pôvodne chcela vystúpiť trošku s inou faktickou, ale nechcem prerušiť túto krásnu niť čítania zvýšenia poplatkov, takže sa pripájam. A napríklad vydanie rozhodnutia o uznaní odbornej kvalifikácie občana členského štátu Európskej únie; zo 100 eur na 140 eur, nárast o 40 %. Vydanie potvrdenia o tom, že v živnostenskom registri nie je zápis z 3 eur na 5 eur, nárast o 66,7 %. Za prevod listinných dokumentov do elektronickej podoby za každých začatých 15 strán; 5 eur na 7 eur, nárast o 40 %. Vydanie dokladu o tom, že poskytovanie služieb na základe živnostenského oprávnenia nie je obmedzené alebo zakázané; taktiež nárast z 3 na 5 eur, teda o 66,7 %. Podanie žiadosti o udelenie licencie na prevádzku strážnej služby; z 82,5 na 120 eur, nárast o 45,5 %. Podanie žiadosti o udelenie licencie na prevádzku detektívnej služby; z 99 na 140, nárast o 40,7 %. Podanie žiadosti o udelenie licencie na prevádzku odbornej prípravy a poradenstva; zo 116 eur na 170 eur, čiže 46,6 %. Podanie žiadosti o udelenie licencie na prevádzku vlastnej ochrany; takisto zo 66 na sto 100 eur, čiže 51,5 %. A keďže mi čas už končí, tak nebudem ďalej čítať, ale chcem sa poďakovať ako pánovi Grendelovi, tak aj pánovi Jakabovi, lebo myslím si, že si zaslúžia veľký potlesk za to, čo pripravili. Ďakujem. (Potlesk. Pískanie v sále.)
Danko, Andrej, podpredseda NR SR (2024-01-23):
Poslankyňa Kalmárová.
Bugár, Béla, podpredseda NR SR (2010-12-10):
Ďakujem. Prerušujem rokovanie o tomto bode programu. Teraz pristúpime k prvému čítaniu o vládnom návrhu zákona, ktorým sa mení a dopĺňa zákon č. 172/2005 Z. z. o organizácii štátnej podpory výskumu a vývoja a o doplnení zákona č. 575/2001 Z. z. o organizácii činnosti vlády a tak ďalej, tlač 167. Pán minister Jurzyca, nech sa páči, máte slovo. [Rokovanie o vládnom návrhu zákona, ktorým sa mení a dopĺňa zákon č. 172/2005 Z. z. o organizácii štátnej podpory výskumu a vývoja a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov v znení zákona č. 233/2008 Z. z. a ktorým sa dopĺňa zákon č. 185/2009 Z. z. o stimuloch pre výskum a vývoj a o doplnení zákona č. 595/2003 Z. z. o dani z príjmov v znení neskorších prepisov (tlač 167).]
Blanár, Juraj, podpredseda NR SR (2021-01-12):
Ďakujem pekne za vystúpenie. A evidujem 10 faktických poznámok. Ako prvý pán poslanec Ján Herák, nech sa páči.
Šeliga, Juraj, podpredseda NR SR (2020-05-12):
Pani poslankyňa Žitňanská.
Paška, Pavol, predseda NR SR (2013-09-18):
Pán poslanec Kuffa. (Reakcie hostí z balkóna.) Poprosím vás hore na balkóne, buďte takí láskaví, chceme dokončiť rokovanie, dobre. Nech sa páči, pán Kuffa.
Hrnčiar, Andrej, podpredseda NR SR (2018-03-26):
Pán poslanec Marosz.
Kuciaňová, Magdaléna, poslankyňa NR SR (2018-12-04):
Vážený pán predsedajúci, vážené panie poslankyne, vážení páni poslanci, v rozprave k uvedenému návrhu nevystúpil nikto. Nebol podaný žiaden procedurálny návrh. Nakoľko spoločná správa neobsahuje žiadne pozmeňujúce návrhy a v rozprave neboli podané žiadne pozmeňujúce a doplňujúce návrhy, pán predsedajúci, sme v treťom čítaní, otvorte, prosím, rozpravu.
Laššáková, Jana, podpredsedníčka NR SR (2013-01-31):
Na vystúpenie pani poslankyne s faktickými poznámkami páni poslanci Kaník, Jurinová, Tomanová, Přidal. Končím možnosť prihlásiť sa s faktickými poznámkami. Nech sa páči, pán poslanec Kaník.
Suja, Miroslav, poslanec NR SR (2021-06-25):
Vieš, Miro, veľmi správne si to podotkol, že dobrovoľnosť. Dobrovoľnosť, kolegovia, dobrovoľnosť, neviem, ako vám to povedať, aby ste to pochopili. Nikto nikoho neodsudzuje, keď sa dáte zaočkovať vy, ako pani Cigániková svoje deti, nikto jej to tu nevytkol, je to vaše dobrovoľné rozhodnutie. Ale nenúťte ostatných, že nemôžu vaše deti ísť do škôlky, kým nie sú testované alebo očkované, že nehovorte tu, že nikto nikoho nenúti, keď minister sa tu vyjadruje, zdravotníctva, že už rozmýšľa nad tým, že to bude pre niekoho povinné, keď sa tu rôzni politici vyjadrujú, že malo by to byť povinné, keď nie, tak by nemali mať žiadne práva. Tak tu nehovorte o dobrovoľnosti, keď z vášho tábora vyznievajú takéto reči. Keď čítame správy, že 50 % zaočkovaných, ktorí sa nakazili, nie všetkých zaočkovaných, ktorí sa nakazili, tak 50 % z týchto zaočkovaných, ktorí sa nakazili, 11 z krajín Európskej únie zomrelo. Tak ako hovoríte tu o nejakej bezpečnosti? Každý má dobrovoľné právo sa rozhodnúť. Ak sa ja rozhodnem, že sa nebudem liečiť na rakovinu, tak sa nebudem a zomriem. Ak sa ja rozhodnem, že pre mňa je nebezpečné sa zaočkovať, lebo si myslím, že som v dobrej zdravotnej kondícii, tak sa nedám, ale je mi to úplne jedno, či sa dáte vy. Tak vy mi nehovorte, že či sa mám dať ja. Toto ide o to, aby nikto nemal právo niekoho nútiť do niečoho, čo nechce. Lebo každý je zodpovedný sám za seba a nedajbože diskriminovať ľudí len kvôli tomu, že on sa nedal zaočkovať alebo nútiť ľudí, aby sa falošne dali zaočkovať nejakým placebom alebo podobne, aby mali ten preukaz, čo vidíme, že už v mnohých prípadoch sa stalo, tak myslíte, že toto je cesta? Ja si myslím, že každý by sa mal právo slobodne rozhodnúť. A vyjadrenia koaličných poslancov a zástupcov vlády, že by to malo byť povinné a že sa nad tým uvažuje, tak toto, chlapci, je za čiarou, a na deťoch, ja budem rozhodovať o svojich deťoch, ja som za ne zodpovedný, či ich dám zaočkovať alebo nie... (Prerušenie vystúpenia časomerom.)
A. Belousovová, podpredsedníčka NR SR: (2009-12-02):
Teraz má slovo spravodajca, ktorého určil navrhnutý gestorský výbor, ústavnoprávny výbor, pán poslanec Peter Miššík. Nech sa páči.
B. Bugár, podpredseda NR SR: (2004-02-04):
(Hlasovanie.) Prítomných 130, za návrh 63, proti 16, zdržalo sa 50 poslancov, 1 nehlasoval. Konštatujem, že tento bod sme neschválili. B. Opaterný, poslanec: Teraz poprosím hlasovať o bode 8...
J. Figeľ, poslanec: (2003-09-23):
A, po druhé, ja som pripomenul, že pôvodný scenár počítal s pol rokom pauzy, nie na to, aby sa nič nerobilo, ale aby sme si uvedomili všetky súvislosti, aj politické, aj právne, aj ústavnoprávne, do ktorých vstupujeme, lebo potom už bude, ako sa hovorí, neskoro. Preto treba vôbec využiť tento priestor, rokovať otvorene a potom aj počas medzivládnej konferencie reflektovať vývoj, pretože ten môže byť aj veľmi konkrétny pre naše ďalšie rozhodnutia.
Sulík, Richard, predseda NR SR (2011-06-17):
Pán poslanec Slota.
P. Paška, predseda NR SR: (2008-10-23):
Otváram rozpravu. Nemám písomnú prihlášku. Pýtam sa, či sa chcete, kolegyne, kolegovia, prihlásiť do rozpravy ústne. Pán poslanec Abrhan. Končím možnosť sa prihlásiť. Máte slovo.
P. Hrušovský, predseda NR SR: (2003-09-16):
Páni poslanci, pán poslanec Kiňo! Nech sa páči, pán minister.
Ferenčák, Ján, poslanec NR SR (2020-09-23):
Ďakujem, pán predsedajúci. Kolegyne, kolegovia, dovoľte, aby som predstavil návrh zákona č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19, kde za § 25a vkladáme §25b, ktorý znie: „Je to finančná pomoc obciam a vyšším územným celkom na kompenzáciu výpadku dane z príjmov fyzických osôb v roku 2020.“ Účelom je poskytnúť jednorazový nenávratný... (Prerušenie vystúpenia predsedajúcim.)
Grendel, Gábor, podpredseda NR SR (2023-03-15):
Dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Dominikovi Drdulovi.
Laššáková, Jana, podpredsedníčka NR SR (2012-07-31):
Pán poslanec Chren, nech sa páči.
P. Paška, predseda NR SR: (2008-10-22):
Poprosím teraz pána predsedu výboru pána poslanca Slabého, aby ako spravodajca informoval o návrhu zákona.
Šipoš, Michal, poslanec NR SR (2024-01-17):
Ďakujem pekne za slovo. Chcem oceniť vystúpenie pani Luščíkovej, ktorá sa venovala hlavne tým reedukačným zariadeniam a v podstate zaobchádzaní, ako sa zaobchádza s deťmi v týchto zariadeniach, pretože na takýchto zariadeniach je najlepšie vidieť, v akom stave je štát, v akom stave je Slovensko. V normálnej civilizovanej demokratickej krajine by to mala byť, by to mali byť výkladné skrine. Proste robiť s deťmi a hlavne s deťmi, ktoré majú takéto problémy. A pri tejto medializácii práve tohto zariadenia, ktoré sme sa dočítali dnes v médiách, je to vážne strašné, v akých podmienkach tie deti fungujú a aká sa im dostáva starostlivosť, aký prístup. Samozrejme, aj v minulosti sme to tu mali, známy Čistý deň, a presne ako už, neviem, či to spomínal teraz kolega Dubéci, ale toto, týmto by sme sa mali zaoberať, toto by som očakával od serióznej demokratickej vlády, že takéto problémy budeme riešiť, lebo vieme, každý si to uvedomujeme, že toto je veľmi zlé a je tu kopec problémov na Slovensku od vzniku Slovenskej republiky, kde zlyháva štát, kde zlyháva systém, a my sa tu musíme zaoberať tým, že odďaľujeme proces, ktorý má chrániť gaunerov, ktorý má tu vítať kriminálnikov, ktorý má znižovať trestné sadzby. Podľa mňa to je úplne zle, akým spôsobom aj ten parlament sa venuje, akým veciam sa venuje. Mohli by sme míňať ten čas na oveľa dôležitejšie, zmysluplnejšie veci.
D. Lipšic, poslanec: (2007-03-27):
Ale v zásade k Spojeným štátom už hovoril pán kolega Mikloško a súhlasím s ním, že pokiaľ by nebol vstup Spojených štátov do dvoch svetových vojen v Európe, zrejme by sme dnes nesedeli v slobodnom parlamente. A je mi ľúto, že tak ľahko ľudské obete iného štátu viete zhadzovať. Je to smutné podľa mojej mienky. Ale v zásade ste z tej obsahovej stránky hovorili celkom dobre, len teda mi nie je zrejmé, ako budete hlasovať na záver, lebo tá deklarácia je pomerne jednoznačná a napriek tomu, že pán kolega Zala hovorí niečo celkom odlišné, ten text je jasný. Proste vy hovoríte, že budúci štatút provincie Kosovo by nemal založiť precedens, čo precedens založí, samozrejme, keď bude Kosovo nezávislé. Čiže chápem to zrejme tak, a opravte ma, ak sa mýlim, že po tomto vašom dobrom prejave nepodporíte návrh deklarácie, ktorú predložila vládna koalícia a ktorá súhlasí s vytvorením nezávislého Kosova, len dúfa, že to nevytvorí v medzinárodnom práve precedens, čo je podľa mojej mienky pomerne márne úsilie. Ďakujem.
J. Podmanický, poslanec: (2009-10-27):
A na adresu niektorých poslancov, ktorí dnes rozprávali o Žilinskom samosprávnom kraji, ktorí nadväzovali na vás. Pán poslanec, obviňujete nás, že my máme nejaké záujmy súkromné. Vy ľudia, ktorí ste sprivatizovali toľko z tohto štátu, obviňujete nás ktorí sme nesprivatizovali ani meter štvorcový? To je naozaj nehorázne! A že to práve počujeme z úst poslancov za SDKÚ, ktorí majú špinavé prsty zo zdravotníctva, zo zdravia ľudí, tak to je naozaj čosi neuveriteľné, čo tu v tomto parlamente stvárate, že nemáte hanby. (Potlesk.)
Laurenčík, Milan, podpredseda NR SR (2021-01-29):
Ďalšiu faktickú poznámku má pán poslanec Eduard Kočiš. Nech sa páči.
A. Belousovová, podpredsedníčka NR SR: (2007-05-15):
S faktickými poznámkami na vystúpenie pani poslankyne Radičovej sa prihlásili pán poslanec Mikloš, pani poslankyňa Vaľová, pán poslanec Novotný, pán poslanec Halecký, pani poslankyňa Tóthová, pani poslankyňa Nachtmannová. Končím možnosť prihlásiť sa s faktickými poznámkami. A keďže sa blíži 17.00 hodina, vyhlasujem krátku 3-minútovú prestávku. (Prestávka.) (Po prestávke.)
Bugár, Béla, podpredseda NR SR (2019-09-24):
Ďakujem pekne. Otváram všeobecnú rozpravu. Pýtam sa, či sa hlási niekto ústne do rozpravy. Pán poslanec Kotleba, končím možnosť sa prihlásiť. Predtým ešte vystúpi pán navrhovateľ Schlosár. Nech sa páči.
Pčolinský, Peter, podpredseda NR SR (2023-03-21):
Ďakujem pekne. Teraz by sme mali pokračovať prvým čítaním poslancov Mariána Viskupiča, ale vzhľadom na to, že ráno prepadol bod vládny návrh zákona, školského zákona, tak, páni poslanci, povedzte, koľko mám dať pauzu? (Reakcie z pléna.) Pätnásť minút? Dobre, budeme pokračovať 9.30 h, budeme pokračovať návrhom pána poslanca Viskupiča o obmedzení platieb, potom sa pripraví pán poslanec Marek Hattas s návrhom zákona o miestnom poplatku za rozvoj, ďalej bude nasledovať zde prítomný Tomáš Lehotský a návrhom zákona o fonde na podporu vzdelávania, po ňom pani poslankyňa Jana Žitňanská s návrhom o peňažných príspevkoch na kompenzáciu ťažkého zdravotného postihnutia. Ďalej nasleduje pani poslankyňa Halgašová s návrhom o správnych poplatkoch, pán poslanec Cmorej, návrh o sociálnom poistení, a potom pán poslanec Habánik s návrhom zákona o vysokých školách. Čiže chcem len apelovať na poslancov, prioritne strany SaS, keďže ide blok ich návrhov zákonov, a pani poslankyňu Janu Žitňanskú, aby v čo najkratšom čase prišli a nemuseli body prepadávať. V tejto chvíli prerušujem rokovanie do 9.30 h. (Prestávka.)
Kollár, Boris, predseda NR SR (2023-06-15):
Prosím, prezentujme sa a hlasujeme. (Hlasovanie.) Prítomných 137, za 64, proti 12, zdržalo sa 60, 1 nehlasoval. Konštatujem, že Národná rada sa uzniesla, že nebude pokračovať v rokovaní o návrhu zákona. Ďalej budeme hlasovať o bode 12 schváleného programu, ktorým je prvé čítanie o návrhu poslancov Šofranko a Matoviča na vydanie zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia (tlač 1627). Prosím spravodajcu z výboru pre zdravotníctvo poslanca Mareka Krajčího, aby uviedol hlasovanie. (Hlasovanie o návrhu poslancov Národnej rady Slovenskej republiky Márie Šofranko a Igora Matoviča na vydanie zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov , tlač 1627.)
Hrnčiar, Andrej, podpredseda NR SR (2019-03-27):
Prosím, prezentujme sa a hlasujme. (Hlasovanie.) Prítomných 138, za 30, proti 68, zdržalo sa 39, nehlasoval 1. Konštatujem, že sme tento návrh neschválili.
Beluský, Martin, poslanec NR SR (2021-11-03):
Ďakujem za slovo. Pán poslanec Tomáš, vy ste vo svojom príspevku spomenuli viacero takých faktogragických údajov. Niektoré sú, samozrejme, také diskutabilné, ako ten trinásty dôchodok, to sa budete asi dokola koalícia, opozícia navzájom obviňovať. Čo však je absolútne nespochybniteľné, sú práve tie spomenuté obedy zadarmo, ktoré táto vláda nezrušila, teda zúžila, zúžila tých príjemcov. Ale čo mne na tom ešte viacej vadilo ako samotný obsah, bola ten, forma, spôsob, akým to bolo spravené. Pretože oni to neurobili ani cez, neurobili to riadnym, riadnym konaním, to znamená, nešlo to cez medzirezortné pripomienkové konanie, nešlo to ani cez riadnym prvým, druhým a tretím čítaní, ale to spravili ako prílepok k inému zákonu, ktorý upravoval dotácie na podporu rovnosti žien a mužov a rovnosti príležitostí alebo dotáciu na podporu plnenia funkcií rodiny. A oni proste cez výbor, cez spoločnú správu sem prepašovali zrušenie, teda zúženie týchto obedov zadarmo, teda neurobili to len, neurobili to neskutočne zbabelým spôsobom a navyše to potom ešte museli aj opravovať ďalším zákonom, pretože to urobili nesprávne, bola tam nejaká chyba. A čo mne ešte vadilo, aj to odôvodňovanie, že, že vlastne tie rodiny, čo majú nárok na daňový bonus, že tie nebudú mať nárok na tieto obedy zadarmo, ako keby to spolu nejakým spôsobom súviselo alebo im to nejakým spôsobom závideli. A smutné je, že pre banky sa tá jedna miliarda eur našla, ale pre deti sa tie obedy zadarmo nenašli. Čiže táto vláda nerobí len asociálne opatrenia, ale robí ich ešte aj zbabelým spôsobom.
Hrnčiar, Andrej, podpredseda NR SR (2019-10-23):
Pán poslanec Fecko.
Kollár Boris, predseda NR SR (2022-12-07):
Otváram rozpravu v rámci tretieho čítania . Hlási sa niekto do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu ako celku. Pani spoločná spravodajkyňa, prosím, uveďte odporúčanie gestorského výboru.
Pellegrini, Peter, predseda NR SR (2015-02-10):
S faktickou poznámkou na vaše vystúpenie pán poslanec Huba. Končím možnosť prihlásiť sa s faktickými. Pán poslanec, nech sa páči.
Sulík, Richard, predseda NR SR (2010-12-07):
Prosím vás, len to nie, kľudne pokračujte, oni určite doteraz dávali pozor.
Baránik, Alojz, poslanec NR SR (2020-10-13):
Ďakujem pekne. Ja nebudem reagovať na tú zmesku právd, poloprávd a klamstiev, ktoré tu pán Kotleba uviedol. Ja budem reagovať na to, že som si všimol, že pán Kotleba má tendenciu oslovovať prvým menom kolegov poslancov, aby tým vyvolal dojem, že si s nimi tyká. Pre tento prípad, že by vznikla tu takáto pochybnosť, chcem ubezpečiť verejnosť, že ja si so žiadnym fašistom – či už odsúdeným, alebo neodsúdeným – netykám. Ja si netykám so žiadnym smerákom ani s nikým podobným. Len aby bolo jasné. Ďakujem.
Bublavý, Dušan, poslanec NR SR (2018-03-26):
Pán poslanec Matovič, ja viem, že sa ti búrajú tvoje sny o predčasných voľbách, lebo tebe utekajú ľudia z tvojho košiara, tvoji ľudia z tvojho klubu a chcel si si to vyriešiť nejakým spôsobom, keby boli predčasné voľby. Predčasné voľby, Igor, nebudú. Nehanbíš sa, nehanbíš sa ani pre dosiahnutie svojho cieľa tancovať na hroboch dvoch mladých zavraždených ľudí. Si ako hyena. Krúžiš dookola ako sup, ale ja ti hovorím, zobák ti klapne naprázdno (smiech v sále), lebo predčasné voľby nebudú.
Ďuriš Nicholsonová, Lucia, podpredsedníčka NR SR (2018-05-18):
Vyhlasujem všeobecnú rozpravu k tomuto bodu za skončenú. Chcem sa pre istotu opýtať pána navrhovateľa, či je niečo, čo chce dodať. Nie je tomu tak. Pán spravodajca? Nie je tomu tak. Prerušujem rokovanie o tomto bode programu. Teraz by sme mali pokračovať nasledujúcim bodom, a to je prvé čítanie o návrhu poslancov Jany Kiššovej, Eugena Jurzycu, Jozefa Rajtára, Ľubomíra Galka na vydanie zákona, ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci a tak ďalej. Uviesť by ho mala pani poslankyňa Kiššová, mám nahlásené, uvedie ho pán poslanec Rajtár, nech sa páči. Pardon, pán poslanec Jurzyca. Pardon. (Rokovanie o návrhu poslancov Národnej rady Slovenskej republiky Jany Kiššovej, Eugena Jurzycu, Jozefa Rajtára a Ľubomíra Galka na vydanie zákona, ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov , tlač 943.)
Hrnčiar, Andrej, podpredseda NR SR (2019-10-23):
Dávam slovo spravodajkyni, ktorú určil navrhnutý gestorský výbor pre sociálne veci, poslankyni Soni Gaborčákovej.
Žitňanská, Lucia, poslankyňa NR SR (2012-12-18):
Pán predseda, v zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
K. Sárközy, poslankyňa: (2004-09-09):
V súlade s § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov podávam v prvom čítaní spravodajskú správu o predmetnom návrhu zákona. Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a 68 zákona č. 350/1996 Z. z., ako i náležitosti určené v legislatívnych pravidlách. Z toho vyplýva, že návrh zákona obsahuje paragrafované znenie a dôvodovú správu. Navrhovanou novelou sa odstraňujú niektoré nejednoznačnosti platného zákona a spresňuje sa postup pri dedičskom konaní. Novela nemá dosah na štátny rozpočet ani na verejné rozpočty. Dámy a páni, s ohľadom na oprávnenia, ktoré pre mňa ako spravodajcu vyplývajú z § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, budem po rozprave odporúčať, aby sa Národná rada Slovenskej republiky uzniesla v zmysle § 73 ods. 3 písm. c) zákona č. 350/1996 Z. z. na tom, že odporučí uvedený návrh zákona prerokovať v druhom čítaní. Súčasne odporúčam v zmysle § 74 ods. 1 zákona č. 350/1996 Z. z. o rokovacom poriadku v znení neskorších predpisov v súlade s rozhodnutím predsedu Národnej rady Slovenskej republiky č. 832 z 20. augusta 2004 prideliť návrh zákona na prerokovanie: ústavnoprávnemu výboru, výboru pre financie, rozpočet a menu a výboru pre sociálne veci a bývanie. A za gestorský výbor navrhujem v súlade s citovaným rozhodnutím predsedu Národnej rady Slovenskej republiky Výbor Národnej rady Slovenskej republiky pre sociálne veci a bývanie. Súčasne navrhujem, aby výbory, ktorým bol uvedený návrh pridelený, ho prerokovali v lehote do 32 dní a gestorský výbor do 34 dní od jeho prerokovania v prvom čítaní na schôdzi Národnej rady Slovenskej republiky. Ďakujem, pán predsedajúci, skončila som, môžete otvoriť rozpravu.
Mažgút, Ján, poslanec NR SR (2024-06-27):
Ďakujem pekne, pán predsedajúci, dajte, prosím, hlasovať o tom, že Národná rada Slovenskej republiky schvaľuje Správu o stave vysielania v Slovenskej republike a o činnosti Rady pre mediálne služby za rok 2023.
Paška, Pavol, predseda NR SR (2013-02-13):
Pán spravodajca? Nie. Prerušujem rokovanie o tomto bode programu. Budeme pokračovať prvým čítaním o návrhu pána poslanca Jozefa Mihála na vydanie zákona č. 461 o sociálnom poistení, je to tlač 373. (Rokovanie o návrhu poslanca Národnej rady Slovenskej republiky Jozefa Mihála na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 373.)
Hort, Milan, podpredseda NR SR (2011-07-01):
Ďakujem pekne. V súlade s rokovacím poriadkom (§ 28) sa prihlásil do rozpravy pán predseda Sulík. Nech sa páči.
Bugár Béla, podpredseda NR SR (2016-10-11):
Nech sa páči, prezentujme sa a hlasujme o návrhu pána poslanca Mihála. (Hlasovanie.) Prítomných 141, za 61, proti 2, zdržalo sa 77, 1 nehlasoval. Prvý návrh pána poslanca Mihála nebol schválený.
Kollár, Boris, predseda NR SR (2023-03-28):
Prosím, prezentujme sa hlasujme. (Hlasovanie.) Prítomných 138, za 91, proti žiadny, 41 sa zdržalo, 6 nehlasovalo. Uvedený návrh sme schválili.
Hrnčiar, Andrej, podpredseda NR SR (2019-09-18):
Dve faktické poznámky. Nech sa páči, pán poslanec Bernaťák.
Baránik, Alojz, poslanec NR SR (2016-09-22):
Ďakujem pekne, pán predsedajúci. Uvádzam, že v rozprave neboli uvedené žiadne pozmeňujúce návrhy, a teda prosím, pán predsedajúci, aby ste dali hlasovať o tom, že Národná rada prerokuje návrh zákona v druhom čítaní.
M. Krajkovič, poslanec: (2010-03-10):
Vážené dámy, vážení páni, prosím, dovoľte mi predložiť informáciu o prerokovaní návrhu poslancov Národnej rady Slovenskej republiky na prijatie Vyhlásenia Národnej rady Slovenskej republiky k výrokom poslanca Európskeho parlamentu Csanáda Szegediho za stranu Jobbik. Je to tlač 1513. Predseda Národnej rady Slovenskej republiky svojím rozhodnutím č. 1547 z 5. marca 2010 pridelil návrh poslancov Národnej rady Slovenskej Anny Belousovovej a Rafaela Rafaja na prijatie Vyhlásenia Národnej rady Slovenskej republiky k výrokom poslanca Európskeho parlamentu Csanáda Szegediho za stranu Jobbik na prerokovanie Zahraničnému výboru Národnej rady Slovenskej republiky do 9. marca 2010 s tým, že ako gestorský výbor Národnej rady Slovenskej republiky podá správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky. Poslanci Národnej rady Slovenskej republiky, ktorí nie sú členmi výboru, ktorému bol návrh pridelený, neoznámili v určenej lehote gestorskému výboru žiadne stanovisko k predmetnému návrhu. Zahraničný výbor Národnej rady Slovenskej republiky nebol pri rokovaní o návrhu uznášaniaschopný, preto k tomuto návrhu neprijal žiadne uznesenie. Predseda gestorského výboru ma určil za spravodajcu k tomuto návrhu a poveril ma predložiť Národnej rade Slovenskej republiky informáciu o výsledku prerokovania návrhu vo výbore. Pán predsedajúci, skončil som, otvorte rozpravu.
Pčolinský, Peter, podpredseda NR SR (2023-02-02):
Je všeobecný súhlas? (Nesúhlasná reakcia pléna.) Nie. Nech sa páči, hlasujeme o tomto procedurálnom návrhu, presunutie, presunutie trestného zákona na koniec. To je váš návrh, ktorý bod? Do mikrofónu, pani poslankyňa.
Kollár, Boris, predseda NR SR (2023-02-14):
Teraz v rozprave vystúpi pán poslanec Mičovský.
Sulík, Richard, predseda NR SR (2011-03-31):
Pán poslanec Gál.
Krajkovič, Mikuláš, poslanec NR SR (2017-09-13):
Týmto sme hlasovali o všetkých pozmeňujúcich návrhoch. Pán predsedajúci, mám splnomocnenie gestorského výboru podať návrh, aby sme pristúpili k tretiemu čítaniu ihneď, dajte, prosím, o tom hlasovať.
Žiga, Peter, podpredseda NR SR (2024-10-23):
Pán poslanec Šipoš.
Grendel, Gábor, podpredseda NR SR (2020-11-26):
Jedna faktická poznámka na vystúpenie pána poslanca. Nech sa páči, pán poslanec Suja.
Grendel, Gábor, podpredseda NR SR (2023-03-22):
Okej, tri faktické poznámky na vystúpenie pani poslankyne. Končím možnosť s ďalšími sa prihlásiť. Pán poslanec Mazurek ako prvý.
B. Bugár, podpredseda NR SR: (2006-02-02):
(Hlasovanie.) Prítomných je 138 poslancov, za 99, proti 4, zdržalo 19, nehlasovalo 16. Konštatujem, že návrh sme schválili. Prosím teraz pani poslankyňu Gabániovú, aby uvádzala hlasovania k návrhu poslanca Národnej rady Slovenskej republiky Tomáša Galbavého na vydanie zákona, ktorým sa mení a dopĺňa zákon Národnej rady Slovenskej republiky č. 212/1995 Z. z. o koncesionárskych poplatkoch (tlač 1384). (Hlasovanie o návrhu poslanca Národnej rady Slovenskej republiky Tomáša Galbavého na vydanie zákona, ktorým sa mení a dopĺňa zákon Národnej rady Slovenskej republiky č. 212/1995 Z. z. o koncesionárskych poplatkoch a o zmene zákona č. 468/1991 Zb. o prevádzkovaní rozhlasového a televízneho vysielania v znení neskorších predpisov , tlač 1384.)
Vaľová, Jana, poslankyňa NR SR (2014-07-09):
Pristúpime k hlasovaniu o pozmeňujúcich návrhoch podaných poslancami v rozprave. Nakoľko sme schválili bod 2 zo spoločnej správy a nemôžeme hlasovať o pozmeňujúcom návrhu pani Eriky Jurinovej a pani Janky Šípošovej, prosím, pán predseda, dajte hlasovať o pozmeňujúcom návrhu poslankýň Viery Šedivcovej, Tomanovej, Hufkovej a Vaľovej a pána poslanca Halúza teraz.
Huba, Mikuláš, poslanec NR SR (2015-02-04):
Ďakujem pekne za slovo. Ak nepočítame informáciu pána spravodajcu, tak dosiaľ tu odzneli dve vystúpenia. Najskôr pán minister Žiga v úlohe predkladateľa nám tu návrh zákona predstavil, ako niečo div nieže dokonalé a vzápätí ho pán poslanec Muránsky podrobil zdrvujúcej kritike. Ak by sme na túto situáciu mali aplikovať postup, ktorý sa s obľubou používa vo vede a filozofii a je zhmotnený do troch slov – téza, antitéza, syntéza – potom tu odznela téza i antitéza a nás zaujíma, aká bude syntéza. Môže to dopadnúť tak, že predkladateľ s podporou 83-člennej väčšiny sa bude tváriť, že tu žiadna antitéza neodznela. Ale môže to dopadnúť aj tak, že si predsa len osvojí aspoň časť z toho, čo tu povedal kolega Muránsky, z toho, čo tu v rozprave zrejme ešte povedia ďalší, z toho, čo tvrdí väčšina podnikateľských subjektov pôsobiacich v oblasti recyklácie odpadov v súčasnosti, i z toho, čo navrhujú mimovládky. Má na to, aby sa definitívne rozhodol, ešte nejaký ten mesiac do druhého čítania, v rámci ktorého môže buď iniciovať žiaduce zmeny prostredníctvom poslancov SMER-u, alebo akceptovať pozmeňujúce a doplňujúce návrhy, s ktorými príde opozícia. Som presvedčený, že ide o tak dôležitý zákon, že by sme v jeho prípade nemali zostať iba pri téze, ale mali by sme sa snažiť dospieť k optimálnej syntéze. Ďakujem.
Laššáková, Jana, podpredsedníčka NR SR (2015-05-13):
Pani poslankyňa Košútová.
Želiezka, Ľubomír, poslanec NR SR (2011-02-09):
Ďakujem pekne. Vážený kolega, to čo ste povedal, sa nedá nič iné povedať ako len súhlasiť. Na pána poslanca z OKS len toľko, tam už nemá zmysel vôbec reagovať... (Prerušenie vystúpenia predsedajúcim.)
Zajac, Pavol, poslanec NR SR (2015-10-01):
Ďakujem veľmi pekne. Pán minister, škoda, škoda toho záveru, nielen toho vášho vystúpenia, na ktoré reagujem, ale aj to, ako sa stalo s pozmeňujúcim návrhom na zníženie DPH na vybrané potraviny, tak ako to predniesli vládni poslanci, pán spravodajca. Škoda, lebo je to dobrý návrh zákona. Veď to, aby sa dépeháčka platila až po zaplatení štátu, sme navrhovali v minulosti my, to, aby stavebné firmy medzi sebou si nefakturovali dépeháčku, je dobrý nápad. Aj znížiť DPH na potraviny je dobrý nápad, dobrá filozofia. Ale prečo takýmto spôsobom? Základné zdravé potraviny, tak ako to navrhujeme my v svojom pozmeňujúcom návrhu a konzistentne rok a pol, pán minister, či sme sa pridali k Lojzovi Hlinovi, alebo nepridali, už vtedy sme podporovali ten návrh. Pán minister, základné zdravé potraviny sa dotýkajú všetkých občanov Slovenska, preto mala byť širšia diskusia o tomto pozmeňujúcom návrhu. Preto som v pléne navrhol, prerušme rozpravu, vráťme to aspoň do výboru pre financie, pôdohospodárskeho výboru, nech je o tom diskusia, veď náš pozmeňujúci návrh sa až tak zásadne nelíši od vášho. Áno, máme tam aj čerstvé ovocie a zeleninu, máme tam aj vajcia. To je taký problém baviť sa o tom, či zemiaky budú súčasťou zníženej DPH alebo kapusta? Taký problém to je? A mohli sme sa o tom kultúrne baviť, mohli sme tou širšou diskusiou prijať, a nie takto mocensky vládnymi poslancami prijať pozmeňujúci návrh na záver rozpravy. Veď to je nedôstojné tohto návrhu zákona. A čo sa týka toho, čo sa dialo pred 12-13 rokmi, som povedal v rozprave, všetky návrhy zákonov v určitom, v spoločenskej, ekonomickej situácii krajiny sa dejú.
Laurenčík, Milan, podpredseda NR SR (2021-09-17):
Pán poslanec Ján Mičovský s faktickou poznámkou, nech sa páči.
Hort, Milan, podpredseda NR SR (2011-07-06):
Ďalej vystúpi v rozprave pán poslanec Procházka. Nech sa páči.
Grendel, Gábor, podpredseda NR SR (2023-05-17):
Čas, čas vypršal pán poslanec, takže ďakujeme pekne.
Laššáková, Jana, podpredsedníčka NR SR (2012-06-26):
Ďalší písomne prihlásený do rozpravy je pán poslanec Hlina. Nech sa páči, máte slovo.
Zmajkovičová, Renáta, podpredsedníčka NR SR (2013-05-14):
Faktické poznámky na vystúpenie pána poslanca nie sú. Uzatváram teraz všeobecnú rozpravu. A pýtam sa, či pán minister chce zaujať stanovisko. (Reakcia navrhovateľa.) Nech sa páči.
Glváč, Martin, podpredseda NR SR (2016-06-21):
Vážené pani poslankyne, vážení páni poslanci, budeme pokračovať verejnou časťou 6. schôdze Národnej rady Slovenskej republiky v prerušenej rozprave v prvom čítaní o návrhu poslancov Viskupiča, Remišovej a Klusa na vydanie zákona, ktorým sa mení a dopĺňa zákon č. 350/1996 Z. z. o rokovacom poriadku Národnej rady (tlač 144). Prosím poslanca Jozefa Viskupiča, aby zaujal miesto určené pre navrhovateľov a spravodajcu z ústavnoprávneho výboru pána poslanca Lukáča, áno, už zaujal svoje miesto. Ďalší v poradí z ústne prihlásených rečníkov do rozpravy je poslanec Martin Fecko, ktorému odovzdávam slovo. Pripraví sa poslanec Jozef Viskupič. Nech sa páči. (Pokračovanie rokovania o návrhu poslancov Národnej rady Slovenskej republiky Jozefa Viskupiča, Veroniky Remišovej a Martina Klusa na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 144.)
Laurenčík, Milan, podpredseda NR SR (2021-11-23):
V rozprave teraz vystúpi pán poslanec Lukáš Kyselica, pripraví sa pán poslanec Peter Kremský. Pán poslanec Kyselica, máte slovo.
Kollár, Boris, predseda NR SR (2021-11-12):
V rozprave vystúpi teraz pán poslanec Stančík, nech sa páči.